title: Provedbena uredba Komisije (EU) 2020/736 оd 2. lipnja 2020. o izmjeni Uredbe (EZ) br. 474/2006 u pogledu popisa zračnih prijevoznika kojima je letenje u Uniji zabranjeno ili ograničeno (Tekst značajan za EGP)

text:
                  3.6.2020

                  HR

                  Službeni list Europske unije

                  L 172/7

         PROVEDBENA UREDBA KOMISIJE (EU) 2020/736
         оd 2. lipnja 2020.
         o izmjeni Uredbe (EZ) br. 474/2006 u pogledu popisa zračnih prijevoznika kojima je letenje u Uniji zabranjeno ili ograničeno
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 2111/2005 Europskog parlamenta i Vijeća od 14. prosinca 2005. o uspostavi liste Zajednice koja sadrži zračne prijevoznike na koje se primjenjuje zabrana letenja unutar Zajednice, o informiranju putnika u zračnom prometu o identitetu zračnog prijevoznika koji obavlja let i stavljanju izvan snage članka 9. Direktive 2004/36/EZ (1), a posebno njezin članak 4. stavak 2.,
         budući da:

                     (1)

                     Uredbom Komisije (EZ) br. 474/2006 (2) utvrđen je popis zračnih prijevoznika kojima je zabranjeno letjeti u Uniji.

                     (2)

                     Određene države članice i Agencija Europske unije za sigurnost zračnog prometa („Agencija”) Komisiji su u skladu s člankom 4. stavkom 3. Uredbe (EZ) br. 2111/2005 dostavile informacije koje su relevantne za ažuriranje tog popisa. Relevantne informacije dostavile su i treće zemlje i međunarodne organizacije. Popis bi trebalo ažurirati na temelju tih informacija.

                     (3)

                     Komisija je izravno ili putem tijela nadležnih za njihov regulatorni nadzor obavijestila sve predmetne zračne prijevoznike o bitnim činjenicama i razmatranjima koji čine osnovu za donošenje odluke da im se zabrani letenje u Uniji ili da se za njih, ako se već nalaze na popisu iz Priloga A ili B Uredbi (EZ) br. 474/2006., izmijene uvjeti zabrane letenja.

                     (4)

                     Komisija je predmetnim zračnim prijevoznicima dala uvid u sve relevantne dokumente te im omogućila da Odboru osnovanom Uredbom (EZ) br. 2111/2005 („Odbor za sigurnost zračnog prometa”) i njoj podnesu pisane primjedbe i daju usmeni podnesak.

                     (5)

                     Komisija je u okviru Uredbe (EZ) br. 2111/2005 i Uredbe Komisije (EZ) br. 473/2006 (3) obavijestila Odbor EU-a za sigurnost zračnog prometa o zajedničkim savjetovanjima koja su u tijeku s nadležnim tijelima i zračnim prijevoznicima iz Armenije, Konga (Brazzaville), Demokratske Republike Konga, Dominikanske Republike, Ekvatorske Gvineje, Kazahstana, Kirgistana, Libije, Nepala i Sijere Leonea. Komisija je Odbor EU-a za sigurnost zračnog prometa obavijestila i o stanju sigurnosti zračnog prometa u Angoli, Bjelarusu, Indoneziji, Nigeriji i Rusiji.

                     (6)

                     Agencija je Komisiju i Odbor EU-a za sigurnost zračnog prometa obavijestila o tehničkim procjenama provedenima radi početne ocjene i trajnog nadzora odobrenja operatora iz treće zemlje („TCO”) koja su izdana u skladu s Uredbom Komisije (EU) br. 452/2014 (4).

                     (7)

                     Agencija je Komisiju i Odbor EU-a za sigurnost zračnog prometa obavijestila i o rezultatima analize inspekcijskih pregleda na stajanci obavljenih na temelju programa ocjenjivanja sigurnosti stranih zrakoplova („program SAFA”) u skladu s Uredbom Komisije (EU) br. 965/2012 (5).

                     (8)

                     Agencija je Komisiju i Odbor EU-a za sigurnost zračnog prometa obavijestila i o projektima tehničke pomoći koji se provode u trećim zemljama čijim je zračnim prijevoznicima u skladu s Uredbom (EZ) br. 474/2006 zabranjeno letjeti u Uniji. Nadalje, Agencija je dostavila informacije o planovima i zahtjevima za dodatnu tehničku pomoć i suradnju radi poboljšanja administrativnih i tehničkih mogućnosti tijela nadležnih za civilno zrakoplovstvo u trećim zemljama u cilju uklanjanja neusklađenosti s primjenjivim međunarodnim standardima sigurnosti u području civilnog zrakoplovstva. Države članice pozvane su da u koordinaciji s Komisijom i Agencijom na bilateralnoj osnovi odgovore na te zahtjeve. Komisija je u tom pogledu ponovno naglasila korist od dostavljanja informacija međunarodnoj zrakoplovnoj zajednici (posebno putem ICAO-ova alata partnerstva za pomoć u postizanju zrakoplovne sigurnosti) o tehničkoj pomoći trećim zemljama koju radi povećanja sigurnosti zračnog prometa u cijelom svijetu pružaju Unija i države članice.

                     (9)

                     Eurocontrol je Komisiji i Odboru EU-a za sigurnost zračnog prometa dostavio ažurirane podatke o statusu funkcije za uzbunjivanje programa SAFA i TCO-a te najnovije statističke podatke koji se odnose na poruke upozorenja o zračnim prijevoznicima kojima je zabranjeno letjeti u Uniji.

            Zračni prijevoznici iz Unije

                     (10)

                     Nakon što je Agencija analizirala informacije dobivene inspekcijskim pregledima zrakoplova zračnih prijevoznika iz Unije na stajanci, inspekcijskim pregledima obavljenima radi provjere usklađenosti sa standardima koje je sama provela te posebnim inspekcijskim pregledima i nadzorima koje su provela nacionalna tijela nadležna za zrakoplovstvo, nekoliko država članica poduzelo je određene provedbene mjere te o njima obavijestilo Komisiju i Odbor EU-a za sigurnost zračnog prometa.

                     (11)

                     Države članice ponovno su potvrdile da su spremne poduzeti potrebne mjere ako relevantne sigurnosne informacije budu upućivale na neposredne sigurnosne rizike u slučaju da zračni prijevoznici iz Unije ne poštuju relevantne standarde sigurnosti. Bugarska je u tom pogledu Komisiju i Odbor EU-a za sigurnost zračnog prometa obavijestila o mjerama koje je poduzela u vezi sa zračnim prijevoznicima certificiranima u Bugarskoj.

            Zračni prijevoznici iz Armenije

                     (12)

                     Zračni prijevoznici iz Armenije nikad nisu bili uvršteni u Prilog A ni B Uredbi (EZ) br. 474/2006.

                     (13)

                     Komisija je u listopadu 2019. obavijestila Odbor za civilno zrakoplovstvo Armenije („CAC”) o određenim sigurnosnim nedostacima povezanima sa zračnim prijevoznicima koje je certificirao.

                     (14)

                     Predstavnici CAC-a su se u studenome 2019. očitovali pred Odborom EU-a za sigurnost zračnog prometa, a stručnjaci iz Komisije, Agencije i država članica („tim za ocjenjivanje”) potom su od 3. do 7. veljače 2020. proveli Unijinu sigurnosnu ocjenu na terenu u Armeniji u uredima CAC-a i u uredima dvaju zračnih prijevoznika certificiranih u Armeniji (Aircompany Armenia i Armenia Airways).

                     (15)

                     Iz izvješća o toj sigurnosnoj ocjeni vidljivo je da u CAC-u postoje sistemski kadrovski nedostaci: nisu utvrđeni postupci za određivanje potreba za osobljem ni postupci ni metodologija za određivanje potreba za njihovim osposobljavanjem i djelotvorno provođenje tog osposobljavanja niti su dokumentirani opisi radnih mjesta za nekoliko funkcija u CAC-u i onih povjerenih vanjskim izvršiteljima.

                     (16)

                     U izvješću se ističe da utvrđeni nedostaci u pogledu osposobljavanje osoblja ozbiljno utječu na kapacitete CAC-a da djelotvorno vodi procese certificiranja i nadzora nad zračnim prijevoznicima certificiranima u Armeniji.

                     (17)

                     Iz izvješća je vidljivo da CAC nema funkciju upravljanja kvalitetom, koja je potrebna za nadziranje administracije i prenošenje pravnih, regulatornih i tehničkih zahtjeva u djelotvoran organizacijski ustroj i poslovne procese.

                     (18)

                     U izvješću se ističe da u CAC-ovu Odjelu za letačke operacije nedostaje strukturiran sustav upravljanja dokumentima kojim bi se zajamčila sljedivost certifikacije, zbog čega CAC za zračne prijevoznike koje je certificirao nije mogao dostaviti zatražene dokaze o aktivnostima koje se obavljaju u okviru prvotne certifikacije svjedodžbe zračnog prijevoznika („AOC”).

                     (19)

                     U izvješću se ističe da CAC-ov Odjel za plovidbenost ima plan nadzora trajne plovidbenosti organizacija zračnih prijevoznika i odobrenih organizacija za održavanje koje CAC certificira.

                     (20)

                     U izvješću se iznose dokazi da nadzor nije djelotvoran s obzirom na to da je pri sigurnosnim ocjenama zračnih prijevoznika na terenu otkriveno nekoliko problema, koje je CAC trebao otkriti kao dio svojih obveza nadzora.

                     (21)

                     Komisija je na temelju rezultata Unijine sigurnosne ocjene na terenu pozvala CAC na saslušanje koje se pred Odborom EU-a za sigurnost zračnog prometa održalo 12. svibnja 2020. Odbor je tom prilikom saslušao i zračne prijevoznike Aircompany Armenia, Atlantis Armenian Airlines, Atlantis European Airways, Armenia Airways, Armenian Helicopters i Skyball.

                     (22)

                     CAC je Odbor EU-a za sigurnost zračnog prometa na saslušanju obavijestio o mjerama za povećanje sigurnosti uvedenima od saslušanja pred tim odborom u studenome 2019. te je naglasio da je odlučan provesti ih, ali i učiniti još više kako bi se sigurnosni nadzor u Armeniji dodatno poboljšao. Poseban je osvrt bio na podršci koju je CAC u tom pogledu dobio od armenske vlade. Naglašeno je da se marljivo radilo na omogućivanju suradnje s drugim državama i međunarodnim organizacijama i dobivanja tehničke pomoći od njih.

                     (23)

                     CAC je osvrćući se na izvješće detaljno opisao mjere koje je nakon Unijine sigurnosne ocjene na terenu proveo u pogledu svojeg ustroja. Posebno su navedene mjere povezane s poboljšanjem upravljanja osobljem, poboljšanjima u pogledu CAC-ova Odjela za letačke operacije i procesa certifikacije AOC-a te s osposobljavanjem inspektora CAC-a. CAC je detaljno opisao što se poduzima po pitanju razvoja integriranog priručnika za upravljanje i internog elektroničkog sustava dokumentacije.

                     (24)

                     Odboru EU-a za sigurnost zračnog prometa pozornost je posebno skrenuta na nastojanja da se u suradnji s Komisijom i državama članicama EU-a ponovno certificiraju svi zračni prijevoznici certificirani u Armeniji, uz što bi se osoblju omogućilo relevantno osposobljavanje na radnom mjestu.

                     (25)

                     CAC je istaknuo rezultate rada na povlačenju AOC-ova armenskih certificiranih zračnih prijevoznika za koje se smatra da više nisu u skladu s međunarodnim standardima sigurnosti u zračnom prometu.

                     (26)

                     Komisija i Odbor EU-a za sigurnost zračnog prometa potvrđuju da je sadašnje stanje posljedica duljeg zanemarivanja i manjka učinkovitosti. Prepoznaju CAC-ov rad na poboljšanjima i pozivaju ga da nastavi u tom smjeru. Vidljivo zalaganje armenske vlade u tom pogledu vrlo je važno, kao i njezino obećanje da će poduprijeti CAC u njegovu radu i surađivati s njim. Komisija i Odbor EU-a za sigurnost zračnog prometa pozitivno ocjenjuju sposobnost i odlučnost predsjednika CAC-a da se planirano i ostvari.

                     (27)

                     Međutim, na temelju svih dostupnih dokaza, među ostalim posebice onih dobivenih Unijinom sigurnosnom ocjenom na terenu, mora se zaključiti da CAC nije u stanju nadzirati zrakoplovne aktivnosti u Armeniji i da ne postupa u skladu s primjenjivim minimalnim međunarodnim standardima sigurnosti. Da bi se sigurnosni nedostaci uklonili, u CAC-u će trebati znatna dodatna poboljšanja. Zasad se zbog znatnih nedostataka u pogledu upravljanja osobljem i njegova osposobljavanja te funkcije upravljanja kvalitetom, u kombinaciji s neodgovarajućim certifikacijskim aktivnostima i nedjelotvornim nadzorom zračnih prijevoznika, pokazuje da CAC nije posve u stanju provoditi relevantne međunarodne standarde sigurnosti ni provoditi nadzor kojim bi se jamčilo da se operacije zračnih prijevoznika koje je certificirao trajno obavljaju u skladu s tim standardima.

                     (28)

                     Prijevoznik Aircompany Armenia upravlja flotom od dva zrakoplova Boeing B737. Izjavio je da je blisko povezan i da ima čvrste administrativne i operativne veze s prijevoznikom Georgian Airways, certificiranim u Gruziji. U tom je pogledu Unijina sigurnosna ocjena na terenu pokazala da Aircompany Armenia pilote ne osposobljava prema svojim, nego procedurama prijevoznika Georgian Airways.

                     (29)

                     Tijekom Unijine sigurnosne ocjene na terenu utvrđeno je da je osoblje Aircompany Armenia vično sustavima i upoznato s priručnicima za upravljanje raznim operacijama. Većina uočenih problema i nedostataka odnosi se na nejasne procedure i kontrolu nad podugovorenim aktivnostima, što uglavnom provodi Georgian Airways.

                     (30)

                     Međutim, jasno je da Aircompany Armenia treba dodatno razviti sustav praćenja sukladnosti kako bi se otkrile neusklađenosti s nacionalnim propisima i odredbama iz odobrenog priručnika za upravljanje, među ostalim u vezi sa sustavom vođenja evidencije.

                     (31)

                        Aircompany Armenia je na saslušanju pred Odborom EU-a za sigurnost zračnog prometa detaljno opisao mjere poduzete slijedom primjedbi i preporuka iz Unijine sigurnosne ocjene na terenu te je naveo da su riješeni problemi na koje je upućeno u šest od sedam primjedbi. Međutim, za to nisu podastrijeti dokazi.

                     (32)

                        Atlantis Armenian Airlines armenski je zračni prijevoznik koji upravlja jednim zrakoplovom Let L-410. Tijekom saslušanja je iznio pregled svojeg ustroja, uključujući resurse kojima raspolaže, plan razvoja flote, sustav upravljanja sigurnošću („SMS”) i program praćenja podataka o letu.

                     (33)

                        Atlantis European Airways upravlja flotom od tri zrakoplova Airbus A320. Tijekom saslušanja je predstavio svoju misiju, ustroj, plan osposobljavanja osoblja i rezultate programa SAFA iz prošle godine. Izviješteno je i o rezultatima revizije TCO koju je u prijevozniku provela EASA.

                     (34)

                        Armenia Airways armenski je certificirani zračni prijevoznik s flotom od jednog zrakoplova British Aerospace Bae-146-300.

                     (35)

                     Tim za ocjenjivanje je tijekom Unijine sigurnosne ocjene na terenu uočio nekoliko nedostataka na koje je potrebno odmah reagirati, konkretno kad je riječ o evidentiranju i praćenju revizija i popratnih nalaza. Tim je pronašao i dokaze koji upućuju na nedjelotvornost sustava upravljanja kvalitetom pa bi Armenia Airways s obzirom na svoje planove razvoja trebao uspostaviti u cijelosti funkcionalan sustav praćenja sukladnosti kako bi se otkrivali svi nedostaci koji bi mogli utjecati na operacije i zajamčilo postupanje u skladu s odobrenim operativnim priručnikom. Imajući u vidu kompetencije posada, posebnu bi pozornost trebalo posvetiti osposobljavanju pilota.

                     (36)

                        Armenia Airways je tijekom saslušanja dao pregled svojeg ustroja i predstavio mjere koje su poduzete nakon Unijine sigurnosne ocjene na terenu. Prema iznesenome, riješeni su svi problemi na koje je upućeno u primjedbama tima za ocjenjivanje, osim dva u vezi s kojima se zračni prijevoznik nije slagao. Međutim, nisu podastrijeti dokazi koji bi to potkrijepili.

                     (37)

                        Armenian Helicopters armenski je privatni helikopterski zračni prijevoznik koji obavlja domaće i međunarodne čarter letove te hitni medicinski prijevoz. Na saslušanju je predstavio ustroj i funkcioniranje svojeg sustava upravljanja sigurnošću.

                     (38)

                        Skyball je armenski zračni prijevoznik koji upravlja jednim balonom na vrući zrak. Na saslušanju je dao pregled svojeg ustroja i aktivnosti te je naveo informacije o svojem sustavu upravljanja sigurnošću.

                     (39)

                     Zračni prijevoznici nisu Komisiji ni Odboru EU-a za sigurnost zračnog prometa ni prije ni tijekom saslušanja iznijeli nijednu informaciju ni dokaz koji bi ih uvjerili u to da se nedostaci CAC-ova nadzora mogu nadomjestiti njihovim vlastitim sustavima usklađenosti i sigurnosti.

                     (40)

                     U skladu sa zajedničkim kriterijima iz Priloga Uredbi (EZ) br. 2111/2005 Komisija smatra da u ovoj fazi postoje razlozi za izmjenu popisa zračnih prijevoznika kojima je letenje u Uniji zabranjeno kad je riječ o zračnim prijevoznicima iz Armenije, odnosno da bi svi zračni prijevoznici certificirani u Armeniji trebali biti uključeni u Prilog A Uredbi (EZ) br. 474/2006.

                     (41)

                     Države članice trebale bi nastaviti provjeravati poštuju li zračni prijevoznici certificirani u Armeniji relevantne međunarodne standarde sigurnosti tako što bi svi prioritetno bili inspekcijski pregledavani na stajanci u skladu s Uredbom (EU) br. 965/2012.

            Zračni prijevoznici iz Konga (Brazzaville)

                     (42)

                     Zračni prijevoznici iz Konga (Brazzaville) uvršteni su 2009. u Prilog A Uredbi (EZ) br. 474/2006 (6).

                     (43)

                     Komisija je u dopisu od 19. prosinca 2019. od Agence Nationale de l’Aviation Civile du Congo (Brazzaville) („ANAC Kongo”) zatražila popis dokumenata koji se odnose na njegov ustroj, sustav nadzora i aktivnosti, uključujući provedbene mjere poduzete od 2017., te trenutačni popis nositeljâ AOC-a i registriranih zrakoplova.

                     (44)

                     ANAC Kongo je 5. veljače 2020. poslao tražene informacije. Komisiju je izvijestio i da su od posljednjih obavijesti koje joj je poslao opozvani AOC-ovi zračnih prijevoznika Aero Service, Emeraude, Equatorial Congo Airlines S.A. i Mistral Aviation te da je certificiran novi zračni prijevoznik Société Nouvelle Air Congo (AOC br. CG-CTA 004). ANAC Kongo nije dostavio dokaze da se sigurnosni nadzor nad novim zračnim prijevoznikom provodi prema međunarodnim standardima sigurnosti. Budući da ANAC Kongo nije dokazao da je u dovoljnoj mjeri u stanju provoditi relevantne standarde sigurnosti i pobrinuti se da se stvarno poštuju, AOC izdan tom novom zračnom prijevozniku ne jamči da se međunarodni standardi sigurnosti adekvatno poštuju.

                     (45)

                     Komisija napominje da je ICAO nakon koordinirane validacijske misije iz lipnja 2019. izvijestio da se djelotvorna provedba međunarodnih standarda sigurnosti u Kongu (Brazzaville) povećala na 66,99 %. Premda je ANAC Kongo vidljivo napredovao i više je nego prije u stanju provoditi sigurnosni nadzor, prije razmatranja odluke o uklanjanju zabrane letenja u Uniji u napredak bi se trebalo uvjeriti i organiziranjem Unijine sigurnosne ocjene na terenu u ANAC-u Kongo i odabranim zračnim prijevoznicima certificiranima u Kongu (Brazzaville).

                     (46)

                     U skladu sa zajedničkim kriterijima iz Priloga Uredbi (EZ) br. 2111/2005 Komisija smatra da bi popis zračnih prijevoznika iz Konga (Brazzaville) kojima je zabranjeno letjeti u Uniji trebalo izmijeniti tako što bi se u Prilog A Uredbi (EZ) br. 474/2006 uvrstio Société Nouvelle Air Congo, a iz njega izbrisali Aero Service, Emeraude, Equatorial Congo Arlines S.A. i Mistral Aviation.

                     (47)

                     Države članice trebale bi nastaviti provjeravati poštuju li zračni prijevoznici certificirani u Kongu (Brazzaville) relevantne međunarodne standarde sigurnosti tako što bi svi prioritetno bili inspekcijski pregledavani na stajanci u skladu s Uredbom (EU) br. 965/2012.

            Zračni prijevoznici iz Demokratske Republike Konga

                     (48)

                     Zračni prijevoznici iz Demokratske Republike Konga uvršteni su 2006. u Prilog A Uredbi (EZ) br. 474/2006 (7).

                     (49)

                     Komisija je u okviru aktivnosti stalnog praćenja 22. travnja 2020. od tijela Autorité de l’Aviation Civile Demokratske Republike Konga („AAC/RDC”) zatražila popis svih nositelja AOC-a koji su ondje certificirani.

                     (50)

                     AAC/RDC je 6. svibnja 2020. odgovorio da je od zadnjih obavijesti koje je poslao Komisiji certificiran novi zračni prijevoznik, Mwant Jet (AOC br. AAC/DG/OPS-09/09). Potom je 13. svibnja 2020. obavijestio da zračni prijevoznici Air Tropiques, Blue Airlines, Blue Sky, Dakota, Korongo Airlines, Mango Airlines, Serve Air, i Will Airlift, od kojih nijedan nije imao AOC, više ne lete. Usto je javio da AOC nemaju Air Kasai, Doren Air Congo, Gomair i Transair Cargo Services, ali da su upravo u procesu certifikacije. Komisiju je obavijestio i da je Services Air promijenio ime pa mu AOC glasi na Serve Air Cargo. Budući da AAC/RDC nije dokazao da je u dovoljnoj mjeri u stanju provoditi relevantne standarde sigurnosti i pobrinuti se da se stvarno poštuju, AOC izdan tom novom zračnom prijevozniku ne jamči da se međunarodni standardi sigurnosti adekvatno poštuju.

                     (51)

                     U skladu sa zajedničkim kriterijima iz Priloga Uredbi (EZ) br. 2111/2005 Komisija smatra da bi popis zračnih prijevoznika iz Demokratske Republike Konga kojima je zabranjeno letjeti u Uniji trebalo izmijeniti tako što bi se u Prilog A Uredbi (EZ) br. 474/2006 uvrstili Mwant Jet i Serve Air Cargo, a iz njega izbrisali Air Tropiques, Blue Airlines, Blue Sky, Dakota, Korongo airlines, Mango Airlines, Will Airlift, Air Kasai, Doren Air Congo, Gomair, Transair Cargo Services, Serve Air i Services Air.

                     (52)

                     Države članice trebale bi nastaviti provjeravati poštuju li zračni prijevoznici certificirani u Demokratskoj Republici Kongu relevantne međunarodne standarde sigurnosti tako što bi svi prioritetno bili inspekcijski pregledavani na stajanci u skladu s Uredbom (EU) br. 965/2012.

            Zračni prijevoznici iz Dominikanske Republike

                     (53)

                     Zračni prijevoznici iz Dominikanske Republike nikad nisu bili uvršteni u Prilog A ni B Uredbi (EZ) br. 474/2006.

                     (54)

                     Nakon što je Agencija tijekom postupka izdavanja odobrenja TCO utvrdila sigurnosne nedostatke, Komisija je 15. travnja 2019., vodeći se time i analizom inspekcijskih pregleda na stajanci provedenih u okviru programa SAFA, započela savjetovanje s Instituto Dominicano de Aviación Civil („IDAC”) u skladu s člankom 3. stavkom 2. Uredbe (EZ) br. 473/2006.

                     (55)

                     Stručnjaci iz Komisije, Agencije i država članica („tim za ocjenjivanje”) proveli su od 27. do 31. siječnja 2020. Unijinu sigurnosnu ocjenu na terenu u Dominikanskoj Republici u uredima IDAC-a.

                     (56)

                     Čini se da je IDAC dobro organiziran te da raspolaže dovoljnim osobljem i financijskim sredstvima. Od 2018. koristi moderne tehnike upravljanja sigurnošću zračnog prometa, pri čemu pristup temelji na performansama ili upravljanju sigurnošću, i tako dopunjuje tradicionalne regulatorne nadzorne aktivnosti koje se temelje na provjeri usklađenosti. Čini se da zakonodavni okvir (Zakon o zrakoplovstvu i tehnički propisi – RAD) primjereno obuhvaća sva područja iz prilogâ Konvenciji o međunarodnom civilnom zrakoplovstvu, potpisanoj u Chicagu 7. prosinca 1944., te da ga se redovito ažurira.

                     (57)

                     Tim za ocjenjivanje zaključio je da je IDAC sposoban nadzirati zrakoplovne aktivnosti u Dominikanskoj Republici. IDAC bi trebao poraditi na djelotvornijoj provedbi propisa u praksi, ali bez obzira na to, tim za ocjenjivanje nije pronašao neposredne sigurnosne nedostatke ni u njegovim uredima ni u prostorima zračnih prijevoznika. Međutim, utvrdio je IDAC zasad nalaze ne razvrstava po stupnju kritičnosti za sigurnost zračnog prometa, što znači da se i s njima i pukim napomenama daljnje postupa jednako bez obzir na različit utjecaj na sigurnost. Ni IDAC ni predmetni zračni prijevoznici nisu dokazali da veći prioritet daju sigurnosno kritičnim nalazima.

                     (58)

                     Premda zbog navedenoga može trpjeti provedba u praksi, jake strane sustava, preciznije resursi i propisi, upućuju na to da postoje uvjeti za poboljšanje, dok utvrđene slabosti nisu toliko kritične da bi to poboljšanje ugrozile.

                     (59)

                     IDAC je 15. travnja 2020. Komisiji poslao plan za uklanjanje nedostataka koje je uočio tim za ocjenjivanje. Komisija smatra da bi se planiranim mjerama, ako se provedu u predloženom roku, riješili utvrđeni problemi. IDAC bi je trebao redovito izvješćivati o napretku njihove provedbe.

                     (60)

                     U skladu sa zajedničkim kriterijima utvrđenima u Prilogu Uredbi (EZ) br. 2111/2005 Komisija smatra da u ovoj fazi ne postoje razlozi za izmjenu popisa zračnih prijevoznika kojima je letenje u Uniji zabranjeno kad je riječ o zračnim prijevoznicima iz Dominikanske Republike.

                     (61)

                     Države članice trebale bi nastaviti provjeravati poštuju li zračni prijevoznici certificirani u Dominikanskoj Republici relevantne međunarodne standarde sigurnosti tako što bi svi prioritetno bili inspekcijski pregledavani na stajanci u skladu s Uredbom (EU) br. 965/2012.

                     (62)

                     Ako se na temelju bilo koje relevantne sigurnosne informacije utvrdi da postoje neposredni sigurnosni rizici koji su posljedica nepoštovanja međunarodnih standarda sigurnosti, Komisija može biti obvezna poduzeti daljnje mjere u skladu s Uredbom (EZ) br. 2111/2005.

            Zračni prijevoznici iz Ekvatorske Gvineje

                     (63)

                     Zračni prijevoznici iz Ekvatorske Gvineje uvršteni su 2006. u Prilog A Uredbi (EZ) br. 474/2006 (8).

                     (64)

                     Nakon Unijine sigurnosne ocjene na terenu u listopadu 2017. i saslušanja u Odboru EU-a za sigurnost zračnog prometa održanog u studenome 2017., Autoridad Aeronáutica de Guinea Ecuatorial („AAGE”) je u prosincu 2018. Komisiji izrazio interes za ponovno otvaranje dijaloga o izmjeni Priloga A Uredbi (EZ) br. 474/2006 u pogledu svih zračnih prijevoznika certificiranih u Ekvatorskoj Gvineji.

                     (65)

                     AAGE je Komisiju na zahtjev izvijestio o poboljšanjima svojeg sustava nadzora sigurnosti. Komisija iz zaprimljenog primjećuje napredak, ali preostaju određeni temeljni nedostaci, primjerice u vezi s analizom temeljnih uzroka, što je ključno za sprječavanje ponovnog nastanka nesukladnosti.

                     (66)

                     Komisija, Agencija, države članice i predstavnici AAGE-a održali su 10. ožujka 2020. tehnički sastanak na kojem je AAGE izvijestio o svojim aktivnostima nadzora i napretku plana korektivnih mjera iz 2017. Komisiju je obavijestio i da su operativne flote prijevoznika Ceiba Intercontinental i Cronos Airlines smanjene na jedan zrakoplov srednje veličine.

                     (67)

                     Dostupne informacije nisu dovoljne za uklanjanje dvojbi u pogledu postojećih nedostataka pa bi u Ekvatorskoj Gvineji trebalo organizirati novu Unijinu sigurnosnu ocjenu na terenu kako bi se provjerili kapaciteti zemlje da osigura djelotvoran nadzor sigurnosti.

                     (68)

                     Na temelju trenutačno dostupnih informacija, u skladu sa zajedničkim kriterijima utvrđenima u Prilogu Uredbi (EZ) br. 2111/2005, Komisija smatra da u ovoj fazi ne postoje razlozi za izmjenu popisa zračnih prijevoznika kojima je letenje u Uniji zabranjeno kad je riječ o zračnim prijevoznicima iz Ekvatorske Gvineje.

                     (69)

                     Države članice trebale bi nastaviti provjeravati poštuju li zračni prijevoznici certificirani u Ekvatorskoj Gvineji relevantne međunarodne standarde sigurnosti tako što bi svi prioritetno bili inspekcijski pregledavani na stajanci u skladu s Uredbom (EU) br. 965/2012.

            Zračni prijevoznici iz Kazahstana

                     (70)

                     Zračni prijevoznici iz Kazahstana uklonjeni su 2016. iz Priloga A Uredbi (EZ) br. 474/2006 (9).

                     (71)

                     Komisija je nastavila pratiti stanje i nakon što su zračni prijevoznici iz Kazahstana uklonjeni s popisa te je dopisom od 10. veljače 2020. obavijestila kazahstanski Odbor za civilno zrakoplovstvo („CAC KZ”) o određenim sigurnosnim nedostacima povezanima sa zračnim prijevoznicima koje je certificirao, posebice prijevoznikom BEK Air.

                     (72)

                     CAC KZ i Kazahstanska uprava za zrakoplovstvo d.d. („AAK”) Komisiju su 28. veljače 2020. obavijestili o aktivnostima nadzora koje su u prošle tri godine obavljene u zračnim prijevoznicima certificiranima u Kazahstanu te o nadzoru obavljenom u zračnom prijevozniku BEK Air. Komisija je u tom kontekstu zatražila dokaze o tome da je Kazahstan u stanju trajno osigurati djelotvoran nadzor sigurnosti.

                     (73)

                     AOC zračnog prijevoznika BEK Air opozvan je 21. travnja 2020. AOC zračnog prijevoznika Azee Air suspendiran je dok se ne provedu dodatne aktivnosti nadzora.

                     (74)

                     Komisija prima na znanje korake koje je AAK nedavno poduzeo radi povećanja svojih kapaciteta nadzora sigurnosti, ali je slijedom analize zaprimljenih informacija i dokumentacije odlučila s njim i CAC KZ-om započeti savjetovanje u skladu člankom 3. stavkom 2. Uredbe (EZ) br. 473/2006.

                     (75)

                     U skladu sa zajedničkim kriterijima iz Priloga Uredbi (EZ) br. 2111/2005 Komisija smatra da u ovoj fazi ne postoje razlozi za izmjenu popisa zračnih prijevoznika kojima je letenje u Uniji zabranjeno kad je riječ o zračnim prijevoznicima iz Kazahstana.

                     (76)

                     Države članice trebale bi nastaviti provjeravati poštuju li zračni prijevoznici certificirani u Kazahstanu relevantne međunarodne standarde sigurnosti tako što bi svi prioritetno bili inspekcijski pregledavani na stajanci u skladu s Uredbom (EU) br. 965/2012.

                     (77)

                     Ako se na temelju bilo koje relevantne sigurnosne informacije utvrdi da postoje neposredni sigurnosni rizici koji su posljedica nepoštovanja međunarodnih standarda sigurnosti, Komisija može biti obvezna poduzeti daljnje mjere u skladu s Uredbom (EZ) br. 2111/2005.

            Zračni prijevoznici iz Kirgistana

                     (78)

                     Zračni prijevoznici iz Kirgistana uvršteni su 2006. u Prilog A Uredbi (EZ) br. 474/2006 (10).

                     (79)

                     Komisija je 2. kolovoza 2019. od Agencije za civilno zrakoplovstvo Kirgiske Republike („CAA KG”) zatražila popis dokumenata koji se odnose na njezin ustroj, sustav nadzora i aktivnosti, uključujući provedbene mjere poduzete od 2017., te trenutačni popis nositeljâ AOC-a i registriranih zrakoplova.

                     (80)

                     CAA KG je 10. rujna 2019. poslao tražene informacije. Komisiju je izvijestio i da su od posljednjih obavijesti koje joj je poslao opozvani AOC-ovi zračnih prijevoznika Air Bishkek, Central Asian Aviation Services (Caas), Heli Sky, Air Kyrgyzstan, Manas Airways, S Group International, Sky Bishkek, Sky Way Air i Valor Air te da je certificiran novi zračni prijevoznik Air Company Air KG (AOC br. 50). Budući da CAA KG nije dokazao da je u dovoljnoj mjeri u stanju provoditi relevantne standarde sigurnosti i pobrinuti se da se stvarno poštuju, AOC izdan tom novom zračnom prijevozniku ne jamči da se međunarodni standardi sigurnosti adekvatno poštuju.

                     (81)

                     U skladu sa zajedničkim kriterijima iz Priloga Uredbi (EZ) br. 2111/2005 Komisija smatra da bi popis zračnih prijevoznika iz Kirgistana kojima je zabranjeno letjeti u Uniji trebalo izmijeniti tako što bi se u Prilog A Uredbi (EZ) br. 474/2006 uvrstio Air Company Air KG, a iz njega izbrisali Air Bishkek, Central Asian Aviation Services (Caas), Heli Sky, Air Kyrgyzstan, Manas Airways, S Group International, Sky Bishkek, Sky Way Air i Valor Air.

                     (82)

                     Države članice trebale bi nastaviti provjeravati poštuju li zračni prijevoznici certificirani u Kirgistanu relevantne međunarodne standarde sigurnosti tako što bi svi prioritetno bili inspekcijski pregledavani na stajanci u skladu s Uredbom (EU) br. 965/2012.

            Zračni prijevoznici iz Libije

                     (83)

                     Zračni prijevoznici iz Libije uvršteni su 2014. u Prilog A Uredbi (EZ) br. 474/2006 (11).

                     (84)

                     Komisija je u okviru aktivnosti stalnog praćenja 22. travnja 2020. od Libijskog tijela za civilno zrakoplovstvo („LCAA”) zatražila popis svih nositelja AOC-a koji su ondje certificirani.

                     (85)

                     LCAA je 4. svibnja 2020. obavijestio Komisiju da je opozvan AOC zračnog prijevoznika Ghadames Air Transport te da su certificirani novi zračni prijevoznici Al Maha Aviation (AOC br. 030/18) i Libyan Wings Airlines JSC (AOC br. 029/15). Budući da LCAA nije dokazao da je u dovoljnoj mjeri u stanju provoditi relevantne standarde sigurnosti i pobrinuti se da se stvarno poštuju, AOC-ovi izdani tim novim zračnim prijevoznicima ne jamče da se međunarodni standardi sigurnosti adekvatno poštuju.

                     (86)

                     U skladu sa zajedničkim kriterijima iz Priloga Uredbi (EZ) br. 2111/2005 Komisija smatra da bi popis zračnih prijevoznika iz Libije kojima je zabranjeno letjeti u Uniji trebalo izmijeniti tako što bi se u Prilog A Uredbi (EZ) br. 474/2006 uvrstili Al Maha Aviation i Libyan Wings Airlines JSC, a iz njega izbrisao Ghadames Air Transport.

                     (87)

                     Države članice trebale bi nastaviti provjeravati poštuju li zračni prijevoznici certificirani u Libiji relevantne međunarodne standarde sigurnosti tako što bi svi prioritetno bili inspekcijski pregledavani na stajanci u skladu s Uredbom (EU) br. 965/2012.

            Zračni prijevoznici iz Nepala

                     (88)

                     Zračni prijevoznici iz Nepala uvršteni su 2013. u Prilog A Uredbi (EZ) br. 474/2006 (12).

                     (89)

                     Komisija je u okviru aktivnosti stalnog praćenja 22. travnja 2020. od Tijela za civilno zrakoplovstvo Nepala („CAAN”) zatražila popis svih nositelja AOC-a koji su ondje certificirani.

                     (90)

                     CAAN je 3. svibnja 2020. obavijestio Komisiju da je opozvan AOC zračnog prijevoznika Air Kasthamandap te da su certificirani novi zračni prijevoznici Heli Everest (AOC br. 086/2016) i Kailash Helicopter Services (AOC br. 087/2018) Javljeno je i da je Muktinath Airlines promijenio ime u Prabhu Helicopters. Budući da CAAN nije dokazao da je u dovoljnoj mjeri u stanju provoditi relevantne standarde sigurnosti i pobrinuti se da se stvarno poštuju, AOC-ovi izdani tim novim zračnim prijevoznicima ne jamče da se međunarodni standardi sigurnosti adekvatno poštuju.

                     (91)

                     U skladu sa zajedničkim kriterijima iz Priloga Uredbi (EZ) br. 2111/2005 Komisija smatra da bi popis zračnih prijevoznika iz Nepala kojima je zabranjeno letjeti u Uniji trebalo izmijeniti tako što bi se u Prilog A Uredbi (EZ) br. 474/2006 uvrstili Heli Everest i Kailash Helicopter Services, a iz njega izbrisao Air Kasthamandap.

                     (92)

                     Države članice trebale bi nastaviti provjeravati poštuju li zračni prijevoznici certificirani u Nepalu relevantne međunarodne standarde sigurnosti tako što bi svi prioritetno bili inspekcijski pregledavani na stajanci u skladu s Uredbom (EU) br. 965/2012.

            Zračni prijevoznici iz Sijere Leonea

                     (93)

                     Zračni prijevoznici iz Sijere Leonea uvršteni su 2006. u Prilog A Uredbi (EZ) br. 474/2006 (13).

                     (94)

                     Komisija je u okviru aktivnosti stalnog praćenja 22. travnja 2020. od Tijela za civilno zrakoplovstvo Sijere Leonea („SLCAA”) zatražila popis svih nositelja AOC-a koji su ondje certificirani.

                     (95)

                     SLCAA je 2. svibnja 2020. obavijestio Komisiju da su opozvani AOC-ovi zračnih prijevoznika Air Rum, Destiny air Services, Heavylift Cargo, Orange Air Sierra Leone, Paramount Airlines, Seven Four Eight Air Services i Teebah Airways te da u Sijeri Leoneu više nema nositelja AOC-a.

                     (96)

                     Budući da SLCAA nije dokazao da je u dovoljnoj mjeri u stanju provoditi relevantne standarde sigurnosti i pobrinuti se da se stvarno poštuju, AOC-ovi koji bi se izdali ikojim novim zračnim prijevoznicima ne jamče da se međunarodni standardi sigurnosti adekvatno poštuju.

                     (97)

                     U skladu sa zajedničkim kriterijima iz Priloga Uredbi (EZ) br. 2111/2005 Komisija smatra da bi popis zračnih prijevoznika iz Sijere Leonea kojima je zabranjeno letjeti u Uniji trebalo izmijeniti tako što bi se iz Priloga A Uredbi (EZ) br. 474/2006 izbrisali Air Rum, Destiny Air Services, Heavylift Cargo, Orange Air Sierra Leone, Paramount Airlines, Seven Four Eight Air Services i Teebah Airways.

                     (98)

                     Uredbu (EZ) br. 474/2006 trebalo bi stoga na odgovarajući način izmijeniti.

                     (99)

                     Člancima 5. i 6. Uredbe (EZ) br. 2111/2005 prepoznaje se potreba za brzim, a prema potrebi i hitnim donošenjem odluka, s obzirom na moguće posljedice za sigurnost. Kako bi se zaštitili osjetljivi podaci i građani na putovanju, nužno je da se odluke povezane s ažuriranjem popisa zračnih prijevoznika kojima je letenje u Uniji zabranjeno ili ograničeno objave i stupe na snagu odmah nakon donošenja.

                     (100)

                     Mjere predviđene ovom Uredbom u skladu su s mišljenjem Odbora EU-a za sigurnost zračnog prometa osnovanog Uredbom (EZ) br. 2111/2005,

               DONIJELA JE OVU UREDBU:

            Članak 1.
            Uredba (EZ) br. 474/2006 mijenja se kako slijedi:

                        (1)

                        Prilog A zamjenjuje se tekstom iz Priloga I. ovoj Uredbi;

                        (2)

                        Prilog B zamjenjuje se tekstom iz Priloga II. ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 2. lipnja 2020.

                  Za Komisiju

                  U ime predsjednice

               Adina VĂLEAN

                  Članica Komisije

            (1)  SL L 344, 27.12.2005., str. 15.

            (2)  Uredba Komisije (EZ) br. 474/2006 od 22. ožujka 2006. o uspostavi popisa Zajednice onih zračnih prijevoznika na koje se primjenjuje zabrana letenja unutar Zajednice iz poglavlja II. Uredbe (EZ) br. 2111/2005 Europskog parlamenta i Vijeća (SL L 84, 23.3.2006., str. 14.).

            (3)  Uredba Komisije (EZ) br. 473/2006 od 22. ožujka 2006. o utvrđivanju provedbenih pravila za popis Zajednice onih zračnih prijevoznika na koje se primjenjuje zabrana letenja unutar Zajednice iz poglavlja II. Uredbe (EZ) br. 2111/2005 Europskog parlamenta i Vijeća (SL L 84, 23.3.2006., str. 8.).

            (4)  Uredba Komisije (EU) br. 452/2014 od 29. travnja 2014. o utvrđivanju tehničkih zahtjeva i upravnih postupaka u vezi s letačkim operacijama operatora iz trećih zemalja u skladu s Uredbom (EZ) br. 216/2008 Europskog parlamenta i Vijeća (SL L 133, 6.5.2014., str. 12.).

            (5)  Uredba Komisije (EU) br. 965/2012 od 5. listopada 2012. o utvrđivanju tehničkih zahtjeva i upravnih postupaka u vezi s letačkim operacijama u skladu s Uredbom (EZ) br. 216/2008 Europskog parlamenta i Vijeća (SL L 296, 25.10.2012., str. 1.).

            (6)  Uredba Komisije (EZ) br. 1144/2009 оd 26. studenoga 2009. o izmjeni Uredbe (EZ) br. 474/2006 o uspostavi popisa Zajednice onih zračnih prijevoznika na koje se primjenjuje zabrana letenja unutar Zajednice (SL L 312, 27.11.2009., str. 16.)

            (7)  Uredba Komisije (EZ) br. 910/2006 od 20. lipnja 2006. o izmjeni Uredbe (EZ) br. 474/2006 o uspostavi popisa Zajednice onih zračnih prijevoznika na koje se primjenjuje zabrana letenja unutar Zajednice iz poglavlja II. Uredbe (EZ) br. 2111/2005 Europskog parlamenta i Vijeća (SL L 168, 21.6.2006., str. 16.).

            (8)  Uredba Komisije (EZ) br. 474/2006 od 22. ožujka 2006. o uspostavi popisa Zajednice onih zračnih prijevoznika na koje se primjenjuje zabrana letenja unutar Zajednice iz poglavlja II. Uredbe (EZ) br. 2111/2005 Europskog parlamenta i Vijeća (SL L 84, 23.3.2006., str. 14.).

            (9)  Provedbena uredba Komisije (EU) 2016/2214 od 8. prosinca 2016. o izmjeni Uredbe (EZ) br. 474/2006 u pogledu popisa zračnih prijevoznika na koje se primjenjuje zabrana letenja unutar Unije (SL L 334, 9.12.2016., str. 6).

            (10)  Uredba Komisije (EZ) br. 1543/2006 od 12. listopada 2006. o izmjeni Uredbe (EZ) br. 474/2006 o uspostavi popisa Zajednice onih zračnih prijevoznika na koje se primjenjuje zabrana letenja unutar Zajednice iz poglavlja II. Uredbe (EZ) br. 2111/2005 Europskog parlamenta i Vijeća kako je izmijenjena Uredbom (EZ) br. 910/2006 (SL L 283, 14.10.2006., str. 27.).

            (11)  Provedbena uredba Komisije (EU) br. 1318/2014 od 11. prosinca 2014. o izmjeni Uredbe (EZ) br. 474/2006 o uspostavi popisa Zajednice onih zračnih prijevoznika na koje se primjenjuje zabrana letenja unutar Zajednice (SL L 355, 12.12.2014., str. 8.).

            (12)  Provedbena uredba Komisije (EU) br. 1264/2013 оd 3. prosinca 2013. o izmjeni Uredbe (EZ) br. 474/2006 o uspostavi popisa Zajednice onih zračnih prijevoznika na koje se primjenjuje zabrana letenja unutar Zajednice (SL L 326, 6.12.2013., str. 7.).

            (13)  Uredba Komisije (EZ) br. 910/2006 od 20. lipnja 2006. o izmjeni Uredbe (EZ) br. 474/2006 o uspostavi popisa Zajednice onih zračnih prijevoznika na koje se primjenjuje zabrana letenja unutar Zajednice iz poglavlja II. Uredbe (EZ) br. 2111/2005 Europskog parlamenta i Vijeća (SL L 168, 21.6.2006., str. 16.).

            PRILOG I.

                     „PRILOG A
                     POPIS ZRAČNIH PRIJEVOZNIKA KOJIMA JE ZABRANJENO LETJETI U UNIJI, S IZNIMKAMA (1)

                                 Ime pravne osobe zračnog prijevoznika kako je navedeno u njegovu AOC-u (i njegovo poslovno ime, ako je različito)

                                 Broj svjedodžbe zračnog prijevoznika („AOC”) ili broj operativne licencije

                                 ICAO troslovna oznaka

                                 Država zračnog prijevoznika

                                    AVIOR AIRLINES

                                 ROI-RNR-011

                                 ROI

                                 Venezuela

                                    BLUE WING AIRLINES

                                 SRBWA-01/2002

                                 BWI

                                 Surinam

                                    IRAN ASEMAN AIRLINES

                                 FS-102

                                 IRC

                                 Iran

                                    IRAQI AIRWAYS

                                 001

                                 IAW

                                 Irak

                                    MED-VIEW AIRLINE

                                 MVA/AOC/10-12/05

                                 MEV

                                 Nigerija

                                    AIR ZIMBABWE (PVT)

                                 177/04

                                 AZW

                                 Zimbabve

                                    Svi zračni prijevoznici koje su certificirala afganistanska tijela nadležna za regulatorni nadzor, među ostalim

                                    Afganistan

                                    ARIANA AFGHAN AIRLINES

                                 AOC 009

                                 AFG

                                 Afganistan

                                    KAM AIR

                                 AOC 001

                                 KMF

                                 Afganistan

                                    Svi zračni prijevoznici koje su certificirala angolska tijela nadležna za regulatorni nadzor, osim prijevoznika TAAG Angola Airlines i Heli Malongo, među ostalim

                                    Angola

                                    AEROJET

                                 AO-008/11-07/17 TEJ

                                 TEJ

                                 Angola

                                    GUICANGO

                                 AO-009/11-06/17 YYY

                                 Nepoznato

                                 Angola

                                    AIR JET

                                 AO-006/11-08/18 MBC

                                 MBC

                                 Angola

                                    BESTFLYA AIRCRAFT MANAGEMENT

                                 AO-015/15-06/17YYY

                                 Nepoznato

                                 Angola

                                    HELIANG

                                 AO 007/11-08/18 YYY

                                 Nepoznato

                                 Angola

                                    SJL

                                 AO-014/13-08/18YYY

                                 Nepoznato

                                 Angola

                                    SONAIR

                                 AO-002/11-08/17 SOR

                                 SOR

                                 Angola

                                    Svi zračni prijevoznici koje su certificirala armenska tijela nadležna za regulatorni nadzor, među ostalim

                                    Armenija

                                    AIRCOMPANY ARMENIA

                                 AM AOC 065

                                 NGT

                                 Armenija

                                    ARMENIA AIRWAYS

                                 AM AOC 063

                                 AMW

                                 Armenija

                                    ARMENIAN HELICOPTERS

                                 AM AOC 067

                                 KAV

                                 Armenija

                                    ATLANTIS ARMENIAN AIRLINES

                                 AM AOC 068

                                 AEU

                                 Armenija

                                    ATLANTIS EUROPEAN AIRWAYS

                                 AM AOC 017

                                 LUR

                                 Armenija

                                    MARS AVIA

                                 AM AOC 066

                                 MRS

                                 Armenija

                                    SKYBALL

                                 AM AOC 069

                                 Nije primjenjivo

                                 Armenija

                                    Svi zračni prijevoznici koje su certificirala tijela Konga (Brazzaville) nadležna za regulatorni nadzor, među ostalim

                                    Kongo (Brazzaville)

                                    CANADIAN AIRWAYS CONGO

                                 CG-CTA 006

                                 Nepoznato

                                 Kongo (Brazzaville)

                                    EQUAFLIGHT SERVICES

                                 CG-CTA 002

                                 EKA

                                 Kongo (Brazzaville)

                                    EQUAJET

                                 RAC06-007

                                 EKJ

                                 Kongo (Brazzaville)

                                    TRANS AIR CONGO

                                 CG-CTA 001

                                 TSG

                                 Kongo (Brazzaville)

                                    SOCIETE NOUVELLE AIR CONGO

                                 CG-CTA 004

                                 Nepoznato

                                 Kongo (Brazzaville)

                                    Svi zračni prijevoznici koje su certificirala tijela Demokratske Republike Konga (DRK) nadležna za regulatorni nadzor, među ostalim

                                    Demokratska Republika Kongo (DR Kongo)

                                    AIR FAST CONGO

                                 AAC/DG/OPS-09/03

                                 Nepoznato

                                 Demokratska Republika Kongo (DR Kongo)

                                    AIR KATANGA

                                 AAC/DG/OPS-09/08

                                 Nepoznato

                                 Demokratska Republika Kongo (DR Kongo)

                                    BUSY BEE CONGO

                                 AAC/DG/OPS-09/04

                                 Nepoznato

                                 Demokratska Republika Kongo (DR Kongo)

                                    COMPAGNIE AFRICAINE D’AVIATION (CAA)

                                 AAC/DG/OPS-09/02

                                 Nepoznato

                                 Demokratska Republika Kongo (DR Kongo)

                                    CONGO AIRWAYS

                                 AAC/DG/OPS-09/01

                                 Nepoznato

                                 Demokratska Republika Kongo (DR Kongo)

                                    KIN AVIA

                                 AAC/DG/OPS-09/10

                                 Nepoznato

                                 Demokratska Republika Kongo (DR Kongo)

                                    MALU AVIATION

                                 AAC/DG/OPS-09/05

                                 Nepoznato

                                 Demokratska Republika Kongo (DR Kongo)

                                    SERVE AIR CARGO

                                 AAC/DG/OPS-09/07

                                 Nepoznato

                                 Demokratska Republika Kongo (DR Kongo)

                                    SWALA AVIATION

                                 AAC/DG/OPS-09/06

                                 Nepoznato

                                 Demokratska Republika Kongo (DR Kongo)

                                    MWANT JET

                                 AAC/DG/OPS-09/09

                                 Nepoznato

                                 Demokratska Republika Kongo
                                 (RDC)

                                    Svi zračni prijevoznici koje su certificirala džibutska tijela nadležna za regulatorni nadzor, među ostalim

                                    Džibuti

                                    DAALLO AIRLINES

                                 Nepoznato

                                 DAO

                                 Džibuti

                                    Svi zračni prijevoznici koje su certificirala tijela Ekvatorske Gvineje nadležna za regulatorni nadzor, među ostalim

                                    Ekvatorska Gvineja

                                    CEIBA INTERCONTINENTAL

                                 2011/0001/MTTCT/DGAC/SOPS

                                 CEL

                                 Ekvatorska Gvineja

                                    CRONOS AIRLINES

                                 2011/0004/MTTCT/DGAC/SOPS

                                 Nepoznato

                                 Ekvatorska Gvineja

                                    Svi zračni prijevoznici koje su certificirala eritrejska tijela nadležna za regulatorni nadzor, među ostalim

                                    Eritreja

                                    ERITREAN AIRLINES

                                 AOC No 004

                                 ERT

                                 Eritreja

                                    NASAIR ERITREA

                                 AOC No 005

                                 NAS

                                 Eritreja

                                    Svi zračni prijevoznici koje su certificirala kirgistanska tijela nadležna za regulatorni nadzor, među ostalim

                                    Kirgistan

                                    AIR COMPANY AIR KG

                                 50

                                 Nepoznato

                                 Kirgistan

                                    AIR MANAS

                                 17

                                 MBB

                                 Kirgistan

                                    AVIA TRAFFIC COMPANY

                                 23

                                 AVJ

                                 Kirgistan

                                    SKY KG AIRLINES

                                 41

                                 KGK

                                 Kirgistan

                                    TEZ JET

                                 46

                                 TEZ

                                 Kirgistan

                                    Svi zračni prijevoznici koje su certificirala liberijska tijela nadležna za regulatorni nadzor

                                    Liberija

                                    Svi zračni prijevoznici koje su certificirala libijska tijela nadležna za regulatorni nadzor, među ostalim

                                    Libija

                                    AFRIQIYAH AIRWAYS

                                 007/01

                                 AAW

                                 Libija

                                    AIR LIBYA

                                 004/01

                                 TLR

                                 Libija

                                    AL MAHA AVIATION

                                 030/18

                                 Nepoznato

                                 Libija

                                    BURAQ AIR

                                 002/01

                                 BRQ

                                 Libija

                                    GLOBAL AVIATION AND SERVICES

                                 008/05

                                 GAK

                                 Libija

                                    LIBYAN AIRLINES

                                 001/01

                                 LAA

                                 Libija

                                    LIBYAN WINGS AIRLINES

                                 029/15

                                 LWA

                                 Libija

                                    PETRO AIR

                                 025/08

                                 PEO

                                 Libija

                                    Svi zračni prijevoznici koje su certificirala moldavska tijela nadležna za regulatorni nadzor, osim prijevoznika Air Moldova, Fly One i Aerotranscargo, među ostalim

                                    Moldova

                                    Î.M „VALAN ICC” SRL

                                 MD009

                                 VLN

                                 Moldova

                                    CA „AIM AIR” SRL

                                 MD015

                                 AAM

                                 Moldova

                                    CA „AIR STORK” SRL

                                 MD018

                                 MSB

                                 Moldova

                                    Î M „MEGAVIATION” SRL

                                 MD019

                                 ARM

                                 Moldova

                                    CA „PECOTOX-AIR” SRL

                                 MD020

                                 PXA

                                 Moldova

                                    CA „TERRA AVIA” SRL

                                 MD022

                                 TVR

                                 Moldova

                                    CA „FLY PRO” SRL

                                 MD023

                                 PVV

                                 Moldova

                                    Svi zračni prijevoznici koje su certificirala nepalska tijela nadležna za regulatorni nadzor, među ostalim

                                    Nepal

                                    AIR DYNASTY HELI. S.

                                 035/2001

                                 Nepoznato

                                 Nepal

                                    ALTITUDE AIR

                                 085/2016

                                 Nepoznato

                                 Nepal

                                    BUDDHA AIR

                                 014/1996

                                 BHA

                                 Nepal

                                    FISHTAIL AIR

                                 017/2001

                                 Nepoznato

                                 Nepal

                                    SUMMIT AIR

                                 064/2010

                                 Nepoznato

                                 Nepal

                                    HELI EVEREST

                                 086/2016

                                 Nepoznato

                                 Nepal

                                    HIMALAYA AIRLINES

                                 084/2015

                                 HIM

                                 Nepal

                                    KAILASH HELICOPTER SERVICES

                                 087/2018

                                 Nepoznato

                                 Nepal

                                    MAKALU AIR

                                 057 A/2009

                                 Nepoznato

                                 Nepal

                                    MANANG AIR PVT

                                 082/2014

                                 Nepoznato

                                 Nepal

                                    MOUNTAIN HELICOPTERS

                                 055/2009

                                 Nepoznato

                                 Nepal

                                    PRABHU HELICOPTERS

                                 081/2013

                                 Nepoznato

                                 Nepal

                                    NEPAL AIRLINES CORPORATION

                                 003/2000

                                 RNA

                                 Nepal

                                    SAURYA AIRLINES

                                 083/2014

                                 Nepoznato

                                 Nepal

                                    SHREE AIRLINES

                                 030/2002

                                 SHA

                                 Nepal

                                    SIMRIK AIR

                                 034/2000

                                 Nepoznato

                                 Nepal

                                    SIMRIK AIRLINES

                                 052/2009

                                 RMK

                                 Nepal

                                    SITA AIR

                                 033/2000

                                 Nepoznato

                                 Nepal

                                    TARA AIR

                                 053/2009

                                 Nepoznato

                                 Nepal

                                    YETI AIRLINES

                                 037/2004

                                 NYT

                                 Nepal

                                    Svi zračni prijevoznici koje su certificirala tijela Svetog Tome i Prinsipea nadležna za regulatorni nadzor, među ostalim

                                    Sveti Toma i Prinsipe

                                    AFRICA’S CONNECTION

                                 10/AOC/2008

                                 ACH

                                 Sveti Toma i Prinsipe

                                    STP AIRWAYS

                                 03/AOC/2006

                                 STP

                                 Sveti Toma i Prinsipe

                                    Svi zračni prijevoznici koje su certificirala tijela Sijere Leonea nadležna za regulatorni nadzor, među ostalim

                                    Sijera Leone

                                    Svi zračni prijevoznici koje su certificirala sudanska tijela nadležna za regulatorni nadzor, među ostalim

                                    Sudan

                                    ALFA AIRLINES SD

                                 54

                                 AAJ

                                 Sudan

                                    BADR AIRLINES

                                 35

                                 BDR

                                 Sudan

                                    BLUE BIRD AVIATION

                                 11

                                 BLB

                                 Sudan

                                    ELDINDER AVIATION

                                 8

                                 DND

                                 Sudan

                                    GREEN FLAG AVIATION

                                 17

                                 GNF

                                 Sudan

                                    HELEJETIC AIR

                                 57

                                 HJT

                                 Sudan

                                    KATA AIR TRANSPORT

                                 9

                                 KTV

                                 Sudan

                                    KUSH AVIATION CO.

                                 60

                                 KUH

                                 Sudan

                                    NOVA AIRWAYS

                                 46

                                 NOV

                                 Sudan

                                    SUDAN AIRWAYS CO.

                                 1

                                 SUD

                                 Sudan

                                    SUN AIR

                                 51

                                 SNR

                                 Sudan

                                    TARCO AIR

                                 56

                                 TRQ

                                 Sudan

               ”

               (1)  Zračnim prijevoznicima navedenima u Prilogu A može se dopustiti ostvarenje prava prometovanja tako da od zračnog prijevoznika kojemu letenje nije zabranjeno zakupe zrakoplov s posadom, održavanjem i osiguranjem, uz uvjet da su zadovoljeni odgovarajući standardi sigurnosti.

            PRILOG II.

                     „PRILOG B
                     POPIS ZRAČNIH PRIJEVOZNIKA KOJIMA JE LETENJE U UNIJI OGRANIČENO (1)

                                 Ime pravne osobe zračnog prijevoznika kako je navedeno u njegovu AOC-u (i njegovo poslovno ime, ako je različito)

                                 Broj svjedodžbe zračnog prijevoznika („AOC”)

                                 ICAO troslovna oznaka

                                 Država zračnog prijevoznika

                                 Tip zrakoplova za koji vrijede ograničenja

                                 Registarske oznake i, ako su poznati, tvornički serijski brojevi zrakoplova za koji vrijede ograničenja

                                 Država registracije

                                    AIR SERVICE COMORES

                                 06-819/TA-15/DGACM

                                 KMD

                                 Komori

                                 Cjelokupna flota, osim: LET 410 UVP.

                                 Cjelokupna flota, osim: D6-CAM (851336).

                                 Komori

                                    IRAN AIR

                                 FS100

                                 IRA

                                 Iran

                                 Svi zrakoplovi tipa Fokker F100 i tipa Boeing B747

                                 Zrakoplovi tipa Fokker F100, kako je navedeno u AOC-u; zrakoplovi tipa Boeing B747, kako je navedeno u AOC-u

                                 Iran

                                    AIR KORYO

                                 GAC-AOC/KOR-01

                                 KOR

                                 Sjeverna Koreja

                                 Cjelokupna flota, osim: 2 zrakoplova tipa TU-204

                                 Cjelokupna flota, osim: P-632, P-633.

                                 Sjeverna Koreja

               (1)  Zračnim prijevoznicima navedenima u Prilogu B može se dopustiti ostvarenje prava prometovanja tako da od zračnog prijevoznika kojemu letenje nije zabranjeno zakupe zrakoplov s posadom, održavanjem i osiguranjem, uz uvjet da su zadovoljeni odgovarajući standardi sigurnosti.”


title: Provedbena uredba Komisije (EU) 2020/690 оd 17. prosinca 2019. o utvrđivanju pravila za primjenu Uredbe (EU) 2016/429 Europskog parlamenta i Vijeća u pogledu bolesti s popisa koje podliježu programima nadziranja u Uniji, zemljopisnog područja primjene takvih programa i bolesti s popisa za koje se može utvrditi status „područje slobodno od bolesti” za kompartmente (Tekst značajan za EGP) (Tekst značajan za EGP)

text:
                  3.6.2020

                  HR

                  Službeni list Europske unije

                  L 174/341

         PROVEDBENA UREDBA KOMISIJE (EU) 2020/690
         оd 17. prosinca 2019.
         o utvrđivanju pravila za primjenu Uredbe (EU) 2016/429 Europskog parlamenta i Vijeća u pogledu bolesti s popisa koje podliježu programima nadziranja u Uniji, zemljopisnog područja primjene takvih programa i bolesti s popisa za koje se može utvrditi status „područje slobodno od bolesti” za kompartmente
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/429 Europskog parlamenta i Vijeća od 9. ožujka 2016. o prenosivim bolestima životinja te o izmjeni i stavljanju izvan snage određenih akata u području zdravlja životinja („Zakon o zdravlju životinja”) (1), a posebno njezin članak 30. stavak 1. točku (a) i članak 37. stavak 4. prvi podstavak točku (b),
         budući da:

                     (1)

                     Uredbom (EU) 2016/429 utvrđena su pravila o sprečavanju i suzbijanju bolesti koje su prenosive na životinje ili ljude, uključujući pravila o nadziranju, iskorjenjivanju i dodjeli statusa „područje slobodno od bolesti” na razini kompartmenta.

                     (2)

                     Uredbom (EU) 2016/429 utvrđen je usklađeni popis prenosivih bolesti životinja („bolesti s popisa”) koje ugrožavaju zdravlje životinja ili javno zdravlje u Uniji, bilo u cijeloj Uniji ili samo u njezinim dijelovima.

                     (3)

                     Člankom 28. Uredbe (EU) 2016/429 utvrđeni su programi nadziranja u Uniji za određene bolesti s popisa. Člankom 30. te uredbe utvrđeno je da se provedbenim aktom utvrđuje koje od bolesti s popisa podliježu programima nadziranja u Uniji, uključujući zemljopisno područje primjene takvih programa.

                     (4)

                     Uredbom (EU) 2016/429 Direktiva Vijeća 2005/94/EZ (2) stavlja se izvan snage od 21. travnja 2021. Direktivom 2005/94/EZ utvrđuju se obvezni programi nadziranja za influencu ptica kod peradi i pernate divljači. Obvezni programi nadziranja za influencu ptica i dalje su relevantni kako bi se zbog utjecaja visokopatogene influence ptica na zdravlje životinja osigurala visoka razina nadziranja diljem Unije. Ti programi trebali bi obuhvaćati i nadziranje određenih područja s povećanim rizikom mutacije virusa niskopatogene influence ptica u visokopatogene viruse influence ptica. Nadziranje influence ptica pridonosi i znanju o virusima koji predstavljaju potencijalni zoonotski rizik. Stoga bi se ta obveza trebala odražavati u Unijinim programima nadziranja za influencu ptica u okviru Uredbe (EU) 2016/429.

                     (5)

                     Prema usklađenom popisu prenosivih bolesti životinja iz Uredbe (EU) 2016/429 postoji razlika između visokopatogene influence ptica i infekcije virusima niskopatogene influence ptica. Kako bi se osigurala dosljednost, ta bi se razlika trebala odražavati u području primjene programâ nadziranja u Uniji.

                     (6)

                     Delegiranom uredbom Komisije (EU) 2020/689 (3) utvrđuju se, među ostalima, kriteriji za utvrđivanje bolesti s popisa koje podliježu programima nadziranja u Uniji i sadržaji takvih programa. Visokopatogena influenca ptica i infekcija virusima niskopatogene influence ptica ispunjavaju te kriterije.

                     (7)

                     Člankom 37. Uredbe (EU) 2016/429 utvrđeno je da države članice imaju pravo podnijeti zahtjev za priznavanje statusa „područje slobodno od bolesti” za kompartmente za određene bolesti s popisa iz članka 9. stavka 1. točaka (a), (b) i (c) te uredbe. Provedbenim aktom trebalo bi odrediti za koju se od tih bolesti može utvrditi status „područje slobodno od bolesti” za kompartmente.

                     (8)

                     Uredbom (EU) 2016/429 Direktiva Vijeća 2006/88/EZ (4) stavlja se izvan snage od 21. travnja 2021. Direktivom 2006/88/EZ predviđa se utvrđivanje kompartmenata slobodnih od bolesti za popis bolesti akvatičnih životinja u skladu s Kodeksom o zdravlju akvatičnih životinja koji je izdala Svjetska organizacija za zdravlje životinja (OIE). Kako bi se olakšalo održavanje statusa „područje slobodno od bolesti” za kompartmente, bolesti akvatičnih životinja uvrštene na taj popis bolesti trebale bi se, u najvećoj mogućoj mjeri, upotrebljavati u svrhe onih bolesti s popisa za koje se status „područje slobodno od bolesti” za kompartmente može utvrditi u okviru Uredbe (EU) 2016/429.

                     (9)

                     Budući da se odredbe Uredbe (EU) 2016/429 kojima se uređuju pitanja obuhvaćena ovom Uredbom primjenjuju od 21. travnja 2021., ova bi se Uredba trebala primjenjivati od istog datuma.

                     (10)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Bolesti s popisa koje podliježu programima nadziranja u Uniji u skladu s člankom 28. Uredbe (EU) 2016/429 i zemljopisno područje primjene takvih programa utvrđeni su u Prilogu I. ovoj Uredbi.

            Članak 2.
            Bolesti s popisa za koje se status „područje slobodno od bolesti” za kompartmente može utvrditi u skladu s člankom 37. Uredbe (EU) 2016/429 utvrđene su u Prilogu II. ovoj Uredbi.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 21. travnja 2021.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 17. prosinca 2019.

                  Za Komisiju

                  Predsjednica

               Ursula VON DER LEYEN

            (1)  SL L 84, 31.3.2016., str. 1.

            (2)  Direktiva Vijeća 2005/94/EZ od 20. prosinca 2005. o mjerama Zajednice u vezi s kontrolom influence ptica i o stavljanju izvan snage Direktive 92/40/EEZ (SL L 10, 14.1.2006., str. 16.).

            (3)  Delegirana uredba Komisije (EU) 2020/689 оd 17. prosinca 2019. o dopuni Uredbe (EU) 2016/429 Europskog parlamenta i Vijeća u pogledu pravila o nadziranju, programima iskorjenjivanja i statusu „slobodno od bolesti” za određene bolesti s popisa i emergentne bolesti (vidjeti stranicu 211 ovog Službenog lista).

            (4)  Direktiva Vijeća 2006/88/EZ od 24. listopada 2006. o zahtjevima zdravlja životinja koji se primjenjuju na životinje akvakulture i njihove proizvode te o sprečavanju i kontroli određenih bolesti akvatičnih životinja (SL L 328, 24.11.2006., str. 14.).

            PRILOG I.

                              BOLESTI S POPISA KOJE PODLIJEŽU PROGRAMIMA NADZIRANJA U UNIJI

                              ZEMLJOPISNO PODRUČJE PRIMJENE PROGRAMÂ NADZIRANJA U UNIJI

                        Visokopatogena influenca ptica

                        Cijelo državno područje države članice

                        Infekcija virusima niskopatogene influence ptica

                        Cijelo državno područje države članice

            PRILOG II.

                              BOLESTI S POPISA ZA KOJE SE STATUS „PODRUČJE SLOBODNO OD BOLESTI” ZA KOMPARTMENTE MOŽE UTVRDITI

                        Epizootska hematopoetska nekroza

                        Virusna hemoragijska septikemija

                        Zarazna hematopoetska nekroza

                        Infekcija virusom anemije lososa s uklonjenim genotipom HPR (visoko polimorfno područje)

                        Infekcija s Microcytos mackini

                        Infekcija s Perkinsus marinus

                        Infekcija s Bonamia ostreae

                        Infekcija s Bonamia exitiosa

                        Infekcija s Marteilia refringens

                        Infekcija virusom taurskog sindroma

                        Infekcija virusom bolesti žute glave rakova

                        Infekcija virusom sindroma bijelih pjega